Los Teques

Los Teques on kaupunki Pohjois-Venezuelassa. Se on Mirandan osavaltion pääkaupunki. Los Tequesista matkaa Venezuelan pääkaupunkiin Caracasiin on noin 30 kilometriä. Vuoden 2011 väestönlaskennan mukaan kaupungissa asui 194 655 asukasta.

Los Teques perustettiin vuonna 1777. Se sai nimensä aluetta asuttaneen intiaaniheimon mukaan. Mirandan osavaltion pääkaupunki Los Tequesista tuli vuonna 1927.

Vuonna 2006 valmistui 9,5 kilometrin pituinen Los Tequesin metro, joka on yhteydessä Caracasin metroon.

 Lähteet 

Luokka:Venezuelan kaupungit